Title: Doložka finančných, ekonomických, enviromentálnych vplyvov
Author: MF_SR
Last saved by: agenda0

Doložka  finančných,  ekonomických, environmentálnych   vplyvov
                                           a   vplyvov  na  zamestnanosť

1. Odhad  dopadov  na  verejné  financie
Navrhovanou úpravou sadzieb spotrebnej dane z cigariet k 1.1.2003 je možné predpokladať pri zachovaní súčasnej spotreby zvýšenie príjmov do štátneho rozpočtu v roku 2003  o cca 500 až 600 mil. Sk.   
2. Odhad dopadov na obyvateľov, hospodárenie podnikateľskej sféry a iných                        právnických osôb
Navrhovaným  zvýšením daňového zaťaženia cigariet o 4 % sa má dosiahnuť 36 % daňové zaťaženie cigariet uvedené v harmonograme prispôsobovania sadzby dane k Negociačnej pozícií Slovenskej republiky ku kapitole č. 10 - Dane. Navrhovaná úprava daňového zaťaženia cigariet môže mať dopad na predajnú cenu pre konečného spotrebiteľa na krabičku cigariet (20 kusov) vrátane DPH cca vo výške 4 - 5,- Sk. Predajnú cenu pre konečného spotrebiteľa, bude povinný uvádzať výrobca cigariet alebo dovozca na kontrolnej známke.
Návrh zákona nepredpokladá dopad na hospodárenie podnikateľskej sféry a iných právnických osôb.
3.	Odhad dopadov na životné prostredie	
Predkladaný návrh zákona nemá vplyv na životné prostredie.
4. 	Odhad dopadov na zamestnanosť
Predkladaný návrh zákona od ich účinnosti zakladá zvýšené požiadavky na počet správcov dane  vzhľadom na zvýšenie náročnosti výkonu správy a kontroly týchto daní vyplývajúcu z aproximácie zákonov cca o 20 pracovníkov a tomu prislúchajúcim mzdovým nákladom cca 6 mil. Sk, čo je možné zabezpečiť z očakávaného zvýšeného výnosu spotrebných daní.
Nepredpokladá sa, že zmeny vyplývajúce z predloženého návrhu zákona by mohli mať dopad na zamestnanosť pracovníkov v prvovýrobe pri pestovaní tabaku alebo u výrobcu tabakových výrobkov.
Zároveň si ďalšia aproximácia predmetného zákona tak, aby bol k referenčnému termínu vstupu do Európskej únie aproximovaný s legislatívou Európskej únie platnou k uvedenému termínu vyžaduje posilnenie odboru nepriamych daní v oblasti spotrebných daní o 1 pracovníka s prislúchajúcimi mzdovými nákladmi cca 0,3 mil. Sk.   
Odbor nepriamych daní priamo vykonáva legislatívne práce súvisiace  s aproximáciou národnej legislatívy a prístupovým procesom a doposiaľ nebol personálne ani finančne posilnený. Oblasť nepriamych daní patrí medzi priority aproximácie práva a vzhľadom na enormný rozsah a náročnosť legislatívnych prác je súčasné personálne obsadenie absolútne poddimenzované, čo v konečnom dôsledku ohrozuje realizáciu harmonogramu aproximácie v stanovených termínoch.